**Nr.****44404/05.11.2024**

**REFERAT DE APROBARE**

**la proiectul de hotărâre pentru modificarea Hotărârii Consiliului Judeţean Cluj** **nr. 46/2014 privind aprobarea Organigramei, a Statului de funcţii şi a Regulamentului de organizare şi funcţionare pentru Aeroportul Internaţional Avram Iancu Cluj R.A.**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| În baza prevederilor art. 173 alin. (1) lit. a) coroborat cu alin. (2) lit. c) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, consiliul judeţean aprobă, în condiţiile legii, la propunerea preşedintelui consiliului judeţean, regulamentul de organizare şi funcţionare a consiliului judeţean, organigrama, statul de funcţii, regulamentul de organizare şi funcţionare ale aparatului de specialitate al consiliului judeţean, precum şi ale instituţiilor publice de interes judeţean şi ale societăţilor şi regiilor autonome de interes judeţean.  Prin aceste modificări se anticipează o mai mare claritate în responsabilitățile fiecărei structuri, ceea ce va conduce la o eficiență operațională crescută și o mai bună aliniere cu obiectivele strategice ale societății.  Astfel, stabilirea structurii, a numărului de personal, se face în vederea realizării obiectivelor şi eficientizării serviciilor şi facilităţilor oferite de către Aeroportul Internaţional Avram Iancu Cluj R.A. |
| * 1. **Cerinţe care reclamă oportunitatea actului administrativ:** |
| Aeroportul Internaţional Avram Iancu Cluj R.A prin adresa nr. 21385/30.10.2024 înregistrată la Consiliul Județean Cluj sub nr. 44404/30.10.2024 solicită modificarea Organigramei, a Statului de funcţii şi a Regulamentului de organizare şi funcţionare**.**  Organigrama trebuie să asigure o abordare integrată și coordonată a activităților interne ale Aeroportului Internaţional Avram Iancu Cluj R.A. Fiecare serviciu își desfășoară atribuțiile specifice într-o manieră interconectată, contribuind la creșterea performanței generale și asigurând un echilibru între nevoile clienților, eficiența financiară, gestionarea resurselor și durabilitate. Colaborarea strânsă între aceste servicii contribuie la o funcționare eficientă, îmbunătățirea calității serviciilor și optimizarea rezultatelor într-un mediu competitiv și în continuă schimbare.  Având în vedere necesitatea adaptării în permanență a Aeroportului Internaţional Avram Iancu Cluj R.A. şi, ţinând seama de perspectivele de dezvoltare, se impune adoptarea de măsuri care să continue acest proces, respectiv, modificarea Organigramei și a Statului de Funcții pentru Aeroportul Internaţional Avram Iancu Cluj R.A. |
| 1. **Schimbări preconizate:** |
| În Organigrama şi Statul de funcţii aprobat prin Hotărârea Consiliului Judeţean Cluj nr. 46/2014 modificată prin Hotărârile Consiliului Judeţean Cluj nr. 86/2016, nr. 247/2016, nr. 57/2017, nr. 94/2018, nr. 98/2020, nr. 166/2020, nr. 93/2021 nr. 205/2021, nr 168/2022 și nr. 134/2024 au fost aprobate un număr total de 386 de posturi.În Organigrama și Statul de funcţii propus numărul numărul de posturi se va diminua de la 386 posturi la 380 posturi, urmărindu-se eficientizarea utilizării resursei umane conform activităților specifice desfășurate.  Modificările propuse vizează:   * redimensionarea/desființarea unor structuri existente; * transformarea unor posturi vacante într-o funcţie de nivel inferior ori superior; * transformarea unor funcții contractuale ocupate; * desființarea unor posturi, respectiv: * desființarea a 2 funcții de conducere, respectiv diminuarea de la 42 posturi de conducere la 40 posturi de conducere; * desființarea a 4 funcții de execuție, respectiv diminuarea de la 324 posturi de execuție la 320 posturi de execuție.   Modificările aduse vor duce la o mai bună organizare și funcționare a activității la nivelul Aeroportului Internaţional Avram Iancu Cluj R.A. în vederea creşterii calităţii serviciilor oferite.  Ținând cont de argumentele prezentate mai sus, considerăm necesară şi oportună supunerii analizei și aprobării proiectul de hotărâre pentru aprobarea Organigramei, și a Statului de funcții pentru Aeroportul Internaţional Avram Iancu Cluj R.A. |
| **Secțiunea a 2-a - Impactul socio-economic:** |
| Nu estecazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Modificările solicitate se vor face cu încadrarea în cheltuielile de personal prevăzute în bugetul de venituri şi cheltuieli aprobat pe anul 2024 pentru Aeroportul Internaţional Avram Iancu Cluj R.A. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu e cazul |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| După adoptarea prezentei hotărâri, se impune aprobarea noului Regulament de organizare și funcționare, în funcție de structura aprobată. |
| **Secțiunea a 6-a – Anexe la referatul de aprobare:** |
| La prezentul referat de aprobare se anexează:   1. adresa Aeroportului Internaţional Avram Iancu Cluj R.A. nr. 21385/30.10.2024 înregistrată la Consiliul Județean Cluj sub nr. 44404/30.10.2024 și Hotărârea Consiliului de administrație nr. 10.8/29.10.2024. 2. Tabelul comparativ cuprinzând modificările aduse Statului de funcții aprobat prin Hotărârea Consiliului Județean Cluj nr. 134/2024. |

**INIȚIATOR,**

**VICEPREȘEDINTE**

**Radu-Florin Rațiu**

**P R O I E C T DE H O T Ă R Â R E**

**pentru modificarea Hotărârii Consiliului Judeţean Cluj** **nr. 46/2014 privind aprobarea Organigramei, a Statului de funcţii şi a Regulamentului de organizare şi funcţionare pentru Aeroportul Internaţional Avram Iancu Cluj R.A.**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. …..… din ….................... pentru modificarea Hotărârii Consiliului Judeţean Cluj nr. 46/2014 privind aprobarea Organigramei, a Statului de funcţii şi a Regulamentului de organizare şi funcţionare pentru Aeroportul Internaţional Avram Iancu Cluj R.A., propus de vicepreşedintele Consiliului Judeţean Cluj – domnul Radu-Florin Rațiu, care este însoţit de Referatul de aprobare cu nr. 44404/2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 45104/2024 şi Avizul cu nr. .…………... din ……………..….. adoptat de Comisia de specialitate nr. ………………. în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* adresa Aeroportului Internaţional Avram Iancu Cluj R.A. nr. 21385/30.10.2024 înregistrată la Consiliul Județean Cluj sub nr. 44404/30.10.2024;
* Hotărârea Consiliului de Administrație al Aeroportului Internaţional Avram Iancu Cluj R.A. nr. 10.8 din 29.10.2024 privind aprobarea actualizării Organigramei, a Statului de funcții și a Regulamentului de organizare ale Aeroportului Internaţional Avram Iancu Cluj R.A.;

Luând în considerare prevederile:

* art. 2, ale art. 58 alin. (1) și (3), ale art. 59 și ale art.61-62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare,
* prevederile art. 123 – 140 și ale art. 142 -156 ale art. 215-216 și ale art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (1) lit. a) coroborat cu alin. (2) lit. c) și art. 191 alin. (1) lit. a) coroborat cu alin. (2) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. XXXVII alin. (7) din Legea nr. 296/2023 privind unele masuri fiscal bugetare pentru asigurarea sustenabilității financiare a României pe termen lung, , cu modificările și completările ulterioare;
* Legii privind societăţile nr. 31/1990, republicată, cu modificările şi completările ulterioare;
* Ordonanței Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare;
* Ordonanţa de Urgenţă a Guvernului privind guvernanţa corporativă a întreprinderilor publice nr. 109/2011, cu modificările şi completările ulterioare;
* Ordinului comun al Ministrului Muncii, Familiei şi Protecţiei Sociale şi al Preşedintelui Institutului Naţional de Statistică nr. 1832/2011privind aprobarea

Clasificării ocupaţiilor din România - nivel de ocupaţie (şase caractere) cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 46/2014 privind aprobarea Organigramei, Statului de funcţii şi a Regulamentului de organizare şi funcţionare pentru Aeroportul Internaţional Avram Iancu Cluj R.A., modificată prin Hotărârile Consiliului Judeţean Cluj nr. 86/2016, nr. 247/2016, nr. 57/2017, nr. 94/2018, nr. 98/2020, nr. 166/2020, nr. 93/2021, nr. 205/2021, nr.168/2022 și nr. 134/2024 se modifică după cum urmează:

1. Anexa nr. 1 "Organigrama Aeroportului Internaţional Avram Iancu Cluj R.A." se modifică și se înlocuieşte cu Anexa nr. 1, care face parte din prezenta hotărâre.

2. Anexa nr. 2 "Stat de funcţii al Aeroportului Internaţional Avram Iancu Cluj R.A." se modifică și se înlocuieşte cu Anexa nr. 2, care face parte din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează preşedintele Consiliului Judeţean Cluj, prin Directorul general al Aeroportului Internaţional Avram Iancu Cluj R.A.

**Art. III.** Prezenta hotărâre se comunică Direcţiei Generale Buget, Finanţe Resurse Umane, Aeroportului Internaţional Avram Iancu Cluj R.A., precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj, precum şi pe pagina de internet „[www.cjcluj.ro](http://www.cjcluj.ro)”.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din ...............2024**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**VICEPREȘEDINTE**

**Radu-Florin Rațiu**

**Nr.** **45104/05.11.2024**

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **modificarea Hotărârii Consiliului Judeţean Cluj** **nr. 46/2014 privind aprobarea Organigramei, a Statului de funcţii şi a Regulamentului de organizare şi funcţionare pentru Aeroportul Internaţional Avram Iancu Cluj R.A.** | | |
| **Compartiment de resort:** | Direcția Generală Buget-Finanțe, Resurse Umane-Serviciul Resurse Umane | | |
| **Secțiunea 1 – Documentare și analiză:** | | | |
| Conform Codului administrativ Consiliul Județean Cluj are competența cu privire la acest tip de acte administrative și aprobă structura organizatorică, organigrama, statul de funcții și Regulamentul de organizare și funcționare, pentru societăţile şi regiile autonome de interes judeţean.  Solicitarea aprobării organigramei, a statului de funcții și Regulamentului de organizare și funcționare pentru Aeroportul Internaţional Avram Iancu Cluj R.A.este generată de perspectivele de dezvoltare ale societății. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Modificările propuse prin proiectul de hotărâre respectă normele de tehnică legislativă pentru elaborarea actelor normative prevăzute de Legea nr. 24/2000, republicată, cu modificările și completările ulterioare, în ceea ce privește claritatea, precizia textelor (art. 36 din lege).  Aeroportul Internaţional Avram Iancu Cluj R.A. prin adresa nr.21385/30.10.2024 înregistrată la Consiliul Județean Cluj sub nr. 44404/30.10.2024 și solicită modificarea Organigramei și a Statului de funcţii, ca urmare aprobării acestora de către Consiliul de Administraţie prin Hotărârea 10.8/29.10.2024.  Reorganizarea propusă în cadrul Aeroportului Internațional Avram Iancu Cluj R.A. se concentrează pe eficientizarea proceselor și optimizarea resurselor disponibile, având în vedere următoarele considerente economice:   * Eficientizarea pazei perimetrale cu personal propriu; * Eficientizarea sistemului de gestionare a parcărilor; * Eficientizarea alocării personalului de securitate în noua zonă de extindere.   În Organigrama şi Statul de funcţii aprobat prin Hotărârea Consiliului Judeţean Cluj nr. 134/2024 au fost aprobate un număr total de 386 de posturi.În Organigrama și Statul de funcţii propus se diminuează de la 386 posturi la 380 posturi..  **Modificările propuse sunt următoarele:**  1. **Desființarea Compartimentului Emitere Documente de acces, a Compartimentului Reglementări și Informații Clasificate și a Compartimentului Managementul Resurselor Tehnice de Securitate** pentru a eficientiza activitățile de securitate și a asigura conformitatea cu reglementările internaționale, naționale și comunitare în domeniul aviației civile prin. Posturile din cadrul acestor compartimente vor fi mutate în cadrulServiciului Securitate Aeroportuară.  Noua structură va include patru servicii distincte, în subordinea Directorului Executiv Securitate: Serviciul Securitate Aeroportuară, Serviciul Control Acces, Supraveghere și Patrulare, Serviciul Pază Perimetrală și Serviciul Parcări.  **1.1. Serviciul Securitate Aeroportuară**  Reorganizarea Serviciului Securitate Aeroportuară este necesară pentru a răspunde cerințelor actuale ale infrastructurii aeroportuare, având în vedere extinderea terminalului și creșterea complexității fluxurilor operaționale.  Posturi transferate în cadrul Serviciului Securitate Aeroportuară:   * 1 post ocupat de referent de specialitate, studii superioare, treapta III, transferat de la Compartimentul Emitere Documente de Acces; * 1 post ocupat agent de securitate aeroportuară, studii medii, treapta II, transferat de la Compartimentul Emitere Documente de Acces; * 2 posturi de referent de specialitate, studii superioare, treapta II din care unul ocupat, transferate de la Compartimentul Reglementări și Informații Clasificate; * 1 post vacant de referent de specialitate, studii superioare, treapta II, transferat de la Compartimentul Managementul Resurselor Tehnice de Securitate; * 1 post vacant de inginer sisteme de securitate, studii superioare, treapta III, transferat de la Compartimentul Managementul Resurselor Tehnice de Securitate; * 2 posturi ocupate de agent de securitate aeroportuară, studii medii, treapta II, transferate de la Serviciul Control Acces, Supraveghere și Patrulare.   **1.2. Serviciul Control Acces, Supraveghere și Patrulare**  Necesitatea reorganizării acestui serviciu vine din extinderea activităților aeroportuare.  Reorganizarea Serviciului Control Acces, Supraveghere și Patrulare permite gestionarea eficientă a noilor fluxuri de acces și securitate, asigurând conformitatea cu standardele AVSEC și un nivel crescut de protecție a aeroportului.  Posturi transferate în cadrul Serviciul Control Acces, Supraveghere și Patrulare:   * 5 posturi ocupate de Șefi tură servicii securitate aeroportuară, studii medii, transferate din cadrul Serviciului Securitate Aeroportuară; * 10 posturi ocupate de Casier, studii medii, din care 1 post treapta II și 9 posturi treapta III, transferate de la Serviciul Parcări. Se propune desființarea celor 10 posturi de Casier și înființarea a 10 posturi de Agent Securitate Aeroportuară, astfel:   + 1 post Agent securitate aeroportuară, studii medii, treapta II;   + 9 posturi Agent securitate aeroportuară, studii medii, treapta III.   Menționăm faptul că persoanele care ocupă posturile de casier vor ocupa cele 10 posturi de agent de securitate aeroportuară.  **1.3. Serviciul Pază Perimetrală**  Reorganizarea Serviciului Pază Perimetrală permite monitorizarea eficientă a perimetrului aeroportuar prin personalul propriu**.** Astfel, nu vor mai exista costuri contractuale ale serviciilor de pază perimetrală și mai mult, se vor reduce posturile de pază cu 5 agenți de securitate (2 posturi treapta I și 3 posturi treapta II).  Serviciul Pază Perimetrală este responsabil cu asigurarea pazei perimetrului  Având în vedere:   * realizarea obiectivului de investiții al Aeroportului, finanțat prin Fonduri Europene. * sistemele și lucrările pentru supraveghere perimetrală, controlul accesului precum și implementarea gardului inteligent; * asigurarea pazei obiectivului cu personal propriu, începând de la 01.11.2024; * încetarea cu 01.11.2024, a contractului privind servicii de pază încheiat de Aeroport cu o societate comercială.   Paza va fi asigurată în zona restricționată a aeroportului cu 20 de agenți de securitate, organizați în:  - 3 posturi mobile, acoperite de 15 agenți de securitate;  - 1 post fix, acoperit de 5 agenți de securitate, dedicat controlului accesului în zonele de lucrări.  **1.4. Serviciul Parcări**  Reorganizarea Serviciului Parcări permite gestionarea eficientă a parcărilor automatizate și nu mai este necesar personal pentru emiterea tichetelor/ abonamentelor de parcare, încasarea taxelor de parcare, respectiv pentru ridicarea barierelor de acces.  Serviciul Parcări este responsabil cu gestionarea și securizarea parcărilor Aeroportului Internațional Avram Iancu Cluj, adaptându-se la noile realități tehnologice. Structura acestui serviciu include:   * 1 post șef serviciu (existent în organigrama aprobată anterior); * 1 post referent de specialitate (existent în organigrama aprobată anterior); * 10 posturi agent de securitate (existente în organigrama aprobată anterior).   Având în vedere investiția realizată de Aeroportul Internațional Avram Iancu Cluj privind Parcarea 1 Est și Parcarea 2 Vest, prin care s-a implementat un sistem integrat de control acces și bariere automate, finalizată în luna Septembrie 2024, nu mai este necesar personal pentru emiterea tichetelor/abonamentelor de parcare, încasarea taxelor de parcare, respectiv pentru ridicarea barierelor de acces, motiv pentru care cele 10 posturi de casier din cadrul Serviciului Parcări vor fi transferate în cadrul Serviciului Control Acces, Supraveghere și Patrulare.  **2. Desființarea Serviciului Investiții** va permite o mai bună coordonare și aliniere a proiectelor de infrastructură și mentenanță. Această măsură va centraliza gestionarea resurselor tehnice, optimizând fluxurile de lucru și facilitând implementarea eficientă a proiectelor de dezvoltare și întreținere a infrastructurii aeroportuare.  Transformarea postului de Șef Serviciu Investiții într-un post de Referent de Specialitate, treapta I, studii superioare, pentru adaptarea la cerințele operaționale actuale. Aceasta va susține implementarea strategiei de dezvoltare a Aeroportului pe termen mediu și lung, asigurând o aliniere mai eficientă a resurselor tehnice și financiare la obiectivele strategice ale regiei.  Persoana care ocupă funcția de Șef Serviciu Investiții va ocupa poziția de Referent de specialitate, studii superioare, treapta I.  Posturile din cadrul SErviciului Investiții vor fi preluate în cadrul Serviciului Tehnic:   * 1 post ocupat de Inginer mecanic, studii superioare, treapta II * 1 post ocupat de Referent de specialitate, studii superioare, treapta I * Posturi transferate în cadrul Serviciului Mentenanță Infrastructură Aeroportuară * 1 post ocupat de Inginer mecanic, studii superioare, treapta II și transformat în Inginer construcții civile industriale și agricole, studii superioare, treapta II * 1 post ocupat de Referent de specialitate, studii superioare, treapta I * 1 post ocupat de Referent de specialitate, studii superioare, treapta II   **3. Desființarea Serviciului Juridic și Achiziții în vederea eficientizării fluxului comunicării într-un mod mai eficient.**   1. **Transformarea postului de Director Juridic și Achiziții în Director Contracte și Achiziții**   Propunem transformarea acestui post pentru a concentra activitățile esențiale pe achiziții și gestionarea contractelor. Această modificare va asigura o mai bună gestionare a proceselor de achiziție și contractare, aliniate la nevoile operaționale și strategice ale aeroportului, contribuind astfel la o eficiență sporită în administrarea contractelor. Persoana care ocupă în prezent funcția de Director Juridic și Achiziții va prelua noua funcție de Director Contracte și Achiziții.   1. **Desființarea Serviciului Juridic și transferarea personalului în cadrul Serviciilor Contracte și Achiziții Publice**   Propunem desființarea Serviciului Juridic și transferarea personalului acestuia în cadrul Serviciilor Contracte și Achiziții Publice, pentru a permite consolidarea activităților de gestionare a contractelor într-o structură unitară, îmbunătățind coordonarea și monitorizarea acestora. Prin reunirea responsabilităților într-o singură structură, se va asigura o eficiență sporită în derularea și controlul proceselor contractuale și de achiziție.  Persoanele din cadrul Serviciului Juridic vor fi transferate și își vor continua activitatea, astfel:  În cadrul Serviciului Contracte:   * prin desființarea unui post ocupat de Consilier Juridic, studii superioare, treapta IA și inființarea unui post de Referent de specialite, studii superioare, treapta IA. * prin desființarea a 2 posturi ocupate de Consilier Juridic, studii superioare, treapta II și inființarea a 2 posturi de Referent de specialitate, studii superioare, treapta II.   În cadrul Serviciului Achiziții Publice:   * prin desființarea a 3 posturi de Consilier Juridic, studii superioare, treapta III din care 2 posturi vacante și înființarea a 3 posturi de Referent de specialitate, studii superioare, treapta III.  1. **Transformarea postului de Șef Serviciu Contracte în Referent de Specialitate**   Propunem transformarea postului de Șef Serviciu Contracte într-un post de execuție, Referent de Specialitate, treapta I, studii superioare, pentru a adapta structura organizațională la cerințele operaționale curente. Această modificare asigură o focalizare pe competențele tehnice necesare pentru gestionarea contractelor, păstrând poziția de conducere în cadrul serviciului. Persoana care ocupă în prezent funcția de Șef Serviciu Contracte va prelua noul post de Referent de Specialitate în cadrul aceluiași serviciu.   1. **Transformarea postului de Șef Serviciu Juridic în Șef Serviciu Contracte**   Propunem transformarea postului de Șef Serviciu Juridic în Șef Serviciu Contracte pentru o gestionare mai eficientă a activităților de contractare, consolidând coordonarea și monitorizarea proceselor contractuale într-un singur serviciu. Schimbarea va contribui la creșterea eficienței operaționale și va asigura o mai bună gestionare a contractelor pe termen lung, în conformitate cu obiectivele organizaționale.  Persoana care ocupă în prezent funcția de Șef Serviciu Juridic va prelua noua funcție de Șef Serviciu Contracte.  **4. Desființarea unui post vacant referent de specialitate marketing, studii superioare, treapta II, din cadrul Serviciului Marketing.**  Desființarea acestui post este propusă în urma unei analize care a evidențiat că funcția nu mai este necesară pentru îndeplinirea obiectivelor operaționale curente. Responsabilitățile acestei funcții vor fi redistribuite în cadrul personalului existent, asigurând astfel o gestionare eficientă a activităților.  Menționăm faptul că, angajații cărora li se oferă posturile nou înființate îndeplinesc condițiile de ocupare a noilor funcții conform prevederilor legale.  Potrivit art. XXXVII alin. (7) din Legea nr. 296/2023 privind unele masuri fiscal bugetare pentru asigurarea sustenabilității financiare a României pe termen lung, cu modificările și completările ulterioare, structurile organizatorice ale operatorilor economici se pot organiza în servicii de specialitate, indiferent de denumirea acestora.  Ținând cont de argumentele prezentate mai sus, considerăm că din punct de vedere tehnic proiectul propus respectă prevederile legale incidente cu privire la modificarea organigramei, a statului de funcţii și a regulamentului de organizare şi funcţionare ale regiilor/societăţilor de interes judeţean. | | | |
| **Secțiunea a 3-a** **- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):** | | | |
| Măsurile de implementare în temeiul hotărârii de consiliu județean vor viza actualizarea fișelor de post în cadrul structurilor nou create ale Aeroportului Internaţional Avram Iancu Cluj R.A.. | | | |
| **Secțiunea a 4-a - Concluzii/propuneri:** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director general | Cristina Șchiop |  |  |
| Verificat: Șef serviciu | Corina Mocan |  |  |
| Elaborat: Consilier | Camelia Tămaș |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| **Compartimentele de resort nominalizate**  **(Direcția/serviciul)** | **Datele de întocmire și depunere a rapoartelor de specialitate** | **Semnătura persoanelor competente pentru nominalizare/**  **stabilire date de întocmire** | **Raport întocmit/**  **Refuz întocmire raport/**  **semnătură** |
| **Direcţia Generală Buget -Finanţe, Resurse Umane/**  **Serviciul Resurse Umane** | 15.11.2024 |  | **Raport întocmit** |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| **Numele și prenumele consilierului juridic** | **Semnătura persoanei competente pentru nominalizare** | | **Aviz acordat/**  **Refuz aviz/**  **semnătură** |
| Crina Muntean |  | | Aviz acordat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| **Numele și prenumele secretarului general al județului** | **Caracterul normativ sau individual al proiectului** | | **Avizul acordat/**  **Refuz aviz/**  **semnătură** |
| Simona GACI | Individual | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| **Comisia de specialitate nominalizată** | **Data de întocmire și depunere a avizului** | **Semnătura persoanelor competente pentru nominalizare/**  **stabilire date de întocmire** | **Avizul adoptat/**  **Aviz implicit favorabil** |
| 4 |  |  |  |